টাঙ্গাইলদর্পণ নিউজ ডেস্ক: : ব্রহ্মপুত্র নদের পাড়ে অবস্থিত ময়মনসিংহ বাংলাদেশের মধ্যাঞ্চলের একটি গুরুত্বপূর্ণ জেলা। মৈমনসিংহ গীতিকা, চন্দ্রাবতী, দীনেশচন্দ্র সেনসহ অনেক গুরুত্বপূর্ণ নাম জড়িয়ে আছে ময়মনসিংহ জেলার সাথে। প্রধানমন্ত্রী শেখ হাসিনার নেতৃত্বে বাংলাদেশ ইতিমধ্যে বিশ্বে উন্নয়নের দৃষ্টান্ত স্থাপন করেছে। সরকারের এই উন্নয়ন কর্মকান্ডে ময়মনসিংহ জেলা এগিয়ে চলে দুর্বার গতিতে। ময়মিনসনংহকে বিভাগ করার দাবি দীর্ঘদিনের। প্রধানমন্ত্রী শেখ হাসিনার উদোগে ২০১৫ সালের ১৩ অক্টোবর দেশের অষ্টম প্রশাসনিক বিভাগ হিসেবে ময়মনসিংহের যাত্রা শুরু হয়। নতুন বিভাগের জন্য বিভাগীয় প্রশাসনিক কার্যালয় ও শহর গড়ে তুলতে ব্রহ্মপুত্রের পূর্বপাড়ের চরাঞ্চলে ৮টি মৌজায় সাড়ে চার হাজার একর জমি অধিগ্রহণ করেছে সরকার। ইতিমধ্যে মধ্যে ২২টি বিভাগীয় কার্যালয়ের কার্যক্রম শুরুসহ নানা উন্নয়ন প্রকল্প হাতে নেয়া হয়েছে। ঢাকা-ময়মনসিংহ মহাসড়ককে সরকার ইতিমধ্যে চার লেনে উন্নীত করেছে। এর ফলে রাজধানীর সাথে দ্রুত যোগযযোগ স্থাপিত হয়েছে। এই চার লেন সড়ক ময়মনসিংহ জেলাসহ সমগ্র বিভাগের অর্থনৈতিক উন্নয়নে ব্যাপক অবদান রাখবে। গ্রামীণ সড়ক উন্নয়নে বিশেষ উদ্যোগ নিয়েছে সরকার। এর অংশ হিসেবে ময়মনসিংহ অঞ্চলের গ্রামীণ সড়ক উন্নয়ন করা হচ্ছে। এজন্য ৩ হাজার ১৮৩ কোটি ৫৬ লাখ টাকা খরচে ময়মনসিংহ অঞ্চল পল্লী অবকাঠামো উন্নয়ন’ নামের একটি প্রকল্প হাতে নিয়েছে সরকার। জেলায় অবস্থিত বাংলাদেশ কৃষি বিশ্ববিদ্যালয় ও জাতীয় কবি কাজী নজরুল ইসলাম বিশ্ববিদ্যালয়ে নতুন নতুন হল, একাডেমিক ভবন নির্মাণ করেছে সরকার। জেলার শিক্ষার উন্নয়নে নতুন নতুন স্কুল- কলেজ প্রতিষ্ঠা করা হয়েছে। জেলার মানুষের স্বাস্থ্য সেবা নিচশিত করতে মেডিকেল কলেজ সহ কমিউনিটী ক্লিনিকগুলোর সেবার পরিসর বাড়ানো হয়েছে। ইতিমধ্যে প্রধানমন্ত্রী মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ, বাংলাদেশের বৃহৎ ও আন্তর্জাতিকমানের বঙ্গবন্ধু নভো থিয়েটার, ব্রহ্মপূত্র নদের ওপারে নতুন শহর রক্ষাবাধ, বিভাগীয় স্টেডিয়াম এবং ব্রহ্মপূত্র নদের উপর ৩টি সেতু নির্মাণের ভিত্তি স্থাপন করেছেন । ময়মনসিংহকে একটি আধুনিক, স্যাটেলাইট ও উন্নতমানে বিভাগীয় শহর গড়ার প্রত্যয় নিয়ে প্রধানমন্ত্রী জননেত্রী শেখ হাসিনার সরকার কাজ করে যাচ্ছে। বর্তমান আওয়ামী লীগ সরকারের ধারাবাহিকতা বজায় থাকলে অচিরেই ময়মনসিংহ একটি উন্নত জেলায় পরিণত হবে।